**Κεφ.23ο ΟΙ ΒΑΦΕΣ**

#### Θέμα #31592

2.1 Να αναφέρετε πέντε (5) ανεπιθύμητες ενέργειες στο αναπνευστικό σύστημα που

μπορεί να παρουσιαστούν σε κάποιον άνθρωπο, όταν εισπνεύσει βαφές μαλλιών.

2.2 Να προσδιορίσετε αν οι προσωρινές βαφές είναι τοξικές για το τριχωτό της κεφαλής.

Δικαιολογήστε την απάντησή σας.

**Ενδεικτικές απαντήσεις**

2.1 Οι ανεπιθύμητες ενέργειες που μπορεί να παρουσιάσει κάποιος από την εισπνοή

βαφών μαλλιών είναι (να αναφερθούν πέντε (5) από τα παρακάτω): • Βήχας • Ερεθισμένο

στόμα και φάρυγγας • Διογκωμένα χείλη και βλέφαρα • Αίσθηση βάρους στο θώρακα •

Δυσκολία στην αναπνοή (δύσπνοια) • Αύξηση του αριθμού των αναπνοών (ταχύπνοια) •

Αύξηση υπερβολικά του υγρού στους πνεύμονες (πνευμονικό οίδημα)

 2.2 Οι προσωρινές βαφές δεν είναι τοξικές για το τριχωτό της κεφαλής. Αυτό συμβαίνει

γιατί τα μόρια της βαφής επικάθονται στο εξωτερικό του φλοιού της τρίχας.

#### Θέμα #31591

2.1 α) Να αναφέρετε δύο (2) βασικά συστατικά που χρησιμοποιούνται στις βαφές μαλλιών

και προκαλούν επιδράσεις στα μάτια.

β) Να επισημάνετε αν επιτρέπεται οι μόνιμες βαφές να χρησιμοποιούνται στα φρύδια και

τις βλεφαρίδες. Αιτιολογήστε την απάντησή σας.

 2.2 Να προσδιορίσετε ποια είδη βαφών, από τις συνθετικές βαφές, έχουν τοξικές

επιδράσεις στις τρίχες.

**Ενδεικτικές απαντήσεις**

2.1 α) Τα βασικά συστατικά που χρησιμοποιούνται στις βαφές και προκαλούν επιδράσεις

στα μάτια είναι η αμμωνία και το υπεροξείδιο του υδρογόνου (οξυζενέ).

β) Οι μόνιμες βαφές δεν επιτρέπεται να χρησιμοποιούνται στα φρύδια και τις βλεφαρίδες.

Θα προκληθεί βλάβη στα μάτια και υπάρχει φόβος να προκληθεί τύφλωση. 2.2 Από τις

συνθετικές βαφές, τοξική επίδραση στα μαλλιά έχουν οι μόνιμες βαφές και οι ημιμόνιμες.

#### Θέμα #31590

2.1 α) Να αναφέρετε σε ποια σημεία του σώματος των κομμωτών, προκαλούν αλλεργική

δερματίτιδα συνήθως οι βαφές μαλλιών.

β) ) Να αναφέρετε σε ποια σημεία του σώματος των πελατών, προκαλούν αλλεργική

δερματίτιδα συνήθως οι βαφές μαλλιών.

2.2 α) Να εξηγήσετε τι μπορεί να συμβεί στον ανθρώπινο οργανισμό με την κατάποση

μεγάλης ποσότητας βαφής.

β) Να επισημάνετε τις ενέργειες που πρέπει να κάνουμε σε περίπτωση κατάποσης βαφής.

**Ενδεικτικές απαντήσεις**

2.1 α) Οι βαφές μαλλιών προκαλούν αλλεργική δερματίτιδα συνήθως στα χέρια των

κομμωτών.

β) Οι βαφές μαλλιών προκαλούν αλλεργική δερματίτιδα συνήθως στο δέρμα του τριχωτού

της κεφαλής, στο μέτωπο και πίσω από τα αυτιά των πελατών

2.2 α) Με την κατάποση μεγάλης ποσότητας βαφής προκαλείται στον ανθρώπινο

οργανισμό δηλητηρίαση.

β) Στην περίπτωση κατάποσης βαφής πρέπει να τηλεφωνήσουμε στο Κέντρο

Δηλητηριάσεων και σε ιατρό παθολόγο, για να μας κατευθύνουν για το τι πρέπει να

Κάνουμε

#### Θέμα #31589

2.1 Να αναφέρετε ποιες είναι οι πιθανές επιδράσεις μιας βαφής μαλλιών κατά την επαφή

της με το δέρμα.

 2.2 α) Να προσδιορίσετε τρεις (3) παράγοντες από τους οποίους εξαρτάται η βαρύτητα της

ερεθιστικής δερματίτιδας από επαφή.

 β) Να αναφέρετε αν στην ερεθιστική δερματίτιδα από επαφή, οι βλάβες του δέρματος

εμφανίζονται άμεσα ή σε μεταγενέστερο χρόνο

**Ενδεικτικές απαντήσεις**

2.1 Οι πιθανές επιδράσεις μιας βαφής μαλλιών κατά την επαφή της με το δέρμα μπορεί να

είναι: • Να μην προκληθεί καμία βλάβη, να μην είναι δηλαδή ερεθιστική • Να προκληθεί

δερματίτιδα εξ επαφής • Να προκληθεί αλλεργική δερματίτιδα • Να προκληθεί χημικό

έγκαυμα • Να προκληθεί γενικευμένη αλλεργική αντίδραση

 2.2 α) Η βαρύτητα της ερεθιστικής δερματίτιδας από επαφή εξαρτάται από: • Το είδος της

ουσίας που έρχεται σε επαφή με το δέρμα • Τη δραστικότητα της ουσίας • Την ανατομία

του δέρματος (σε λεπτό δέρμα η αντίδραση θα είναι πιο έντονη)

β) Στην ερεθιστική δερματίτιδα από επαφή, οι βλάβες του δέρματος εμφανίζονται άμεσα.

#### Θέμα #31588

2.1 α) Να προσδιορίσετε για ποιο λόγο πρέπει να γίνεται προληπτική δοκιμή των βαφών

μαλλιών στον πελάτη πριν από την χρήση τους.

β) Να αναφέρετε σε ποια περίπτωση πρέπει να αποφεύγεται η χρήση τριχοβαφών ακόμα

και για προληπτική δοκιμή.

 2.2 Να περιγράψετε τι πρέπει να κάνει η κομμώτρια σε περίπτωση που μετά την εφαρμογή

της βαφής μαλλιών εμφανιστούν αλλεργικές αντιδράσεις.

**Ενδεικτικές απαντήσεις**

2.1 α) Οι βαφές μαλλιών μπορεί να προκαλέσουν διάφορες ανεπιθύμητες ενέργειες στον

ανθρώπινο οργανισμό, γι’ αυτό και συνίσταται η προληπτική δοκιμή πριν την χρήση τους.

β) Η χρήση τριχοβαφών πρέπει να αποφεύγεται ακόμα και για προληπτική δοκιμή, στην

περίπτωση που το δέρμα της κεφαλής είναι ήδη ερεθισμένο.

 2.2 Σε περίπτωση που μετά την εφαρμογή της βαφής μαλλιών εμφανιστούν αλλεργικές

αντιδράσεις, θα πρέπει η κομμώτρια να ξεπλύνει το κεφάλι της πελάτισσας με άφθονο

χλιαρό νερό και στη συνέχεια την συμβουλεύει να επισκεφτεί δερματολόγο.

#### Θέμα #31587

2.1 Να προσδιορίσετε πότε είναι απαραίτητο να γίνεται προληπτική δοκιμή των βαφών

μαλλιών.

 2.2 Να αναφέρετε το λόγο για τον οποίο πρέπει να γίνεται καλός καθαρισμός του δέρματος

του τριχωτού της κεφαλής μετά την εφαρμογή της βαφής.

**Ενδεικτικές απαντήσεις**

2.1 Προληπτική δοκιμή των βαφών μαλλιών γίνεται : • Αν το άτομο εμφανίζει συχνά

αλλεργίες • Αν η πελάτισσα/-της δεν έχει ξαναβάψει τα μαλλιά της/του. • Αν έχουν περάσει

τρεις μήνες από την τελευταία φορά που έβαψε τα μαλλιά της/του

2.2 Μετά την εφαρμογή της βαφής πρέπει να γίνεται καλός καθαρισμός του δέρματος του

τριχωτού της κεφαλής, καθώς τα υπολείμματά της μπορεί να προκαλέσουν ερεθισμούς και

αλλεργικές αντιδράσεις. Η βαφή που παραμένει στην επιφάνεια του δέρματος αντιδρά με

το οξυγόνο του περιβάλλοντος και συνεχίζει την αντίδραση οξείδωσης.

#### Θέμα #31586

Η Εμμανουέλα την ώρα που της έβαφαν τα μαλλιά στο κομμωτήριο άρχισε να βήχει,

ένοιωθε τα χείλη και τα βλέφαρά της διογκωμένα και παρουσίασε δύσπνοια.

 α) Τι έπαθε πιθανότατα η Εμμανουέλα;

β) Τι προκάλεσε στην Εμμανουέλα αυτά τα φαινόμενα;

 γ) Τι πρέπει να κάνει η κομμώτρια της Εμμανουέλας;

**Ενδεικτικές απαντήσεις**

α) Η Εμμανουέλα παρουσίασε ανεπιθύμητες ενέργειες στο αναπνευστικό σύστημα.

 β) Αυτό της το προκάλεσε πιθανότατα η εισπνοή των βαφών στο κομμωτήριο.

γ) Η κομμώτρια της Εμμανουέλας θα πρέπει να τοποθετήσει την Εμμανουέλα σε χώρο που

αερίζεται καλά σε ύπτια θέση, χαλαρώνοντας ό,τι την σφίγγει (πουκάμισο, ζώνη κ.ά.) και να

εξετάσει τα ζωτικά της σημεία. Επίσης πρέπει να αερίσει καλά το χώρο που βρίσκεται η

Εμμανουέλα, να της χορηγήσει οξυγόνο αν υπάρχει και να καλέσει ιατρό παθολόγο για να

αντιμετωπίσει τα συμπτώματα.

#### Θέμα #31585

Η Νικολέτα σκέφτηκε να βάψει τις βλεφαρίδες της που είναι αρκετά ανοιχτόχρωμες, με

μόνιμη βαφή μαλλιών. Στην προσπάθεια της αυτή κατά λάθος λίγη βαφή μπήκε στα μάτια

της.

 α) Τι πρέπει να κάνει η Νικολέτα μετά το ατύχημα με την βαφή;

 β) Αν επιμένει η ενόχληση στα μάτια της, τι θα συμβουλεύατε τη Νικολέτα;

 γ) Συμφωνείτε με την απόφασή της να βάψει τις βλεφαρίδες της, με μόνιμη βαφή μαλλιών;

Αιτιολογήστε την απάντησή σας.

**Ενδεικτικές απαντήσεις**

α) Η Νικολέτα πρέπει αμέσως να ξεπλύνει τα μάτια της με άφθονο τρεχούμενο νερό για

δέκα (10) λεπτά τουλάχιστον και στη συνέχεια με διάλυμα φυσιολογικού ορού.

 β) Αν ο ερεθισμός στα μάτια επιμένει πρέπει να επισκεφθεί οφθαλμίατρο.

 γ) Όχι δεν συμφωνώ με την απόφασή της να βάψει τις βλεφαρίδες της με μόνιμη βαφή

μαλλιών. Δεν επιτρέπεται να χρησιμοποιούνται οι βαφές αυτές στα φρύδια και στις

βλεφαρίδες. Υπάρχει φόβος να προκληθεί τύφλωση.

#### Θέμα #31584

Η Αναστασία επισκέφτηκε το κομμωτήριό της για να βάψει τα μαλλιά της. Η κομμώτρια της

παρατήρησε ότι μετά την εφαρμογή της βαφής, άρχισαν να εμφανίζονται αλλεργικές

αντιδράσεις στο τριχωτό της κεφαλής της Αναστασίας.

 α) Τι πρέπει να κάνει η κομμώτριά της αφού παρουσιάστηκαν αλλεργικές αντιδράσεις στο

τριχωτό της κεφαλής της Αναστασίας;

 β) Θα βοηθούσε την κατάσταση της αν χρησιμοποιήσει σαμπουάν; Αιτιολογήστε την

απάντησή σας.

γ) Εκτός από το τριχωτό της κεφαλής της Αναστασίας, σε ποια άλλα σημεία του προσώπου

της μπορεί να εμφανιστούν συμπτώματα αλλεργίας;

**Ενδεικτικές απαντήσεις**

α) Η κομμώτρια αφού παρατήρησε ότι η Αναστασία εμφάνισε αλλεργική αντίδραση μετά

την εφαρμογή της βαφής, θα πρέπει να ξεπλύνει το κεφάλι της Αναστασίας με άφθονο

χλιαρό νερό και να τη συμβουλεύσει να επισκεφτεί δερματολόγο.

 β) Όχι δεν θα βοηθήσει την κατάσταση το πλύσιμο της κεφαλής με σαμπουάν, αντίθετα θα

χειροτερεύσει το φαινόμενο.

 γ) Άλλα σημεία που μπορεί να παρουσιάσει αλλεργική αντίδραση η Αναστασία στο κεφάλι,

εκτός από το τριχωτό της κεφαλής, είναι πίσω από τα αυτιά και στο μέτωπο.

#### Θέμα #31583

Η Γεωργία αποφάσισε να ξαναβάψει τα μαλλιά της μετά από 6 μήνες. Την προηγούμενη

φορά που τα έβαψε δεν είχε καμία ενόχληση από την βαφή στα μαλλιά της.

α) Χρειάζεται να της κάνει η κομμώτριά της προληπτική δοκιμή της βαφής; Αιτιολογήστε

την απάντησή σας.

β) Σε ποιες άλλες περιπτώσεις πρέπει να γίνεται προληπτική δοκιμή της βαφής των

μαλλιών;

γ) Περιγράψτε τον τρόπο με τον οποίο γίνεται η εφαρμογή της προληπτικής δοκιμής της

βαφής των μαλλιών.

**Ενδεικτικές απαντήσεις**

α) Ναι, χρειάζεται η κομμώτρια της Γεωργίας να της κάνει προληπτική δοκιμή πριν βάψει τα

μαλλιά της, γιατί έχουν περάσει περισσότεροι από τρεις μήνες από την τελευταία φορά που

έβαψε τα μαλλιά της.

β) Προληπτική δοκιμή της βαφής γίνεται επίσης στις εξής περιπτώσεις: • Αν το άτομο

εμφανίζει συχνά αλλεργίες • Αν η πελάτισσα δεν έχει ξαναβάψει τα μαλλιά της

 γ) Ο τρόπος με τον οποίο γίνεται η εφαρμογή της προληπτικής δοκιμής της βαφής των

μαλλιών είναι ο εξής: Αφού καθαριστεί καλά με οινόπνευμα μια μικρή περιοχή του

δέρματος, συνήθως πίσω από το αυτί, επαλείφετε με βαφή μαλλιών διαλυμένη σε ίση

ποσότητα οξυζενέ. Μετά από 24 ώρες, εάν το δέρμα δεν κοκκινίσει, δεν υπάρξουν

φυσαλίδες ή «φαγούρα», μπορεί να εφαρμοστεί η βαφή μαλλιών.